b'\n_START_ARTICLE_\nSuomen Rauhanliitto\n_START_PARAGRAPH_\nSuomen Rauhanliitto \xe2\x80\x93 Fredsf\xc3\xb6rbundet (aiemmin Suomen Rauhanliitto \xe2\x80\x93 YK-yhdistys, Suomen Rauhanliitto \xe2\x80\x93 Kansainliittoyhdistys) on suomalainen rauhanty\xc3\xb6t\xc3\xa4 tekev\xc3\xa4 j\xc3\xa4rjest\xc3\xb6, joka toimii usean rauhanj\xc3\xa4rjest\xc3\xb6n katto-organisaationa. Liitto on uskonnollisesti ja puoluepoliittisesti sitoutumaton ja se on Suomen vanhin rauhanj\xc3\xa4rjest\xc3\xb6. Yhdistykseen kuuluu j\xc3\xa4rjest\xc3\xb6j\xc3\xa4 kristillisest\xc3\xa4 rauhanliikkeest\xc3\xa4 aseistakielt\xc3\xa4ytyjiin. Yhdistys omistaa Pasilassa sijaitsevan Rauhanaseman._NEWLINE_Suomen Rauhanliitto perustettiin ensimm\xc3\xa4ist\xc3\xa4 kertaa Tampereella helmikuussa 1907. Autonomian ajan Rauhanliito kiellettiin ensimm\xc3\xa4isen maailmansodan alettua. Nykyinen j\xc3\xa4rjest\xc3\xb6 perustettiin uudestaan kev\xc3\xa4\xc3\xa4ll\xc3\xa4 1920 nimell\xc3\xa4 Suomen Rauhanliitto \xe2\x80\x93 Kansainliittoyhdistys. _NEWLINE_Rauhanliitto on ollut perustamisestaan l\xc3\xa4htien International Peace Bureaun j\xc3\xa4sen. International Peace Bureau on maailman vanhin rauhanj\xc3\xa4rjest\xc3\xb6; se on perustettu vuonna 1892. IPB palkittiin Nobelin rauhanpalkinnolla vuonna 1910.\n_START_SECTION_\nToiminta\n_START_PARAGRAPH_\nRauhanliitto tekee vaikuttamisty\xc3\xb6t\xc3\xa4 monenlaisissa aseistariisuntaan sek\xc3\xa4 konfliktien torjumiseen ja ratkaisemiseen liittyviss\xc3\xa4 kampanjoissa. Sen ajamia aiheita ovat viime vuosina olleet muun muassa ydinaseriisunta ja kansainv\xc3\xa4lisen asekaupan tiukempi s\xc3\xa4\xc3\xa4tely. Lis\xc3\xa4ksi Rauhanliitto tekee rauhankasvatusty\xc3\xb6t\xc3\xa4 Rauhankoulussa._NEWLINE_Suomen Rauhanliitto on saanut vuoteen 2017 asti vuosittain valtionavustusta opetus- ja kulttuuriministeri\xc3\xb6lt\xc3\xa4. Vuonna 2016 avustus oli 140 000 \xe2\x82\xac.'